EkBass/fiwiki-20250220-pages-articles huggingface dataset:
Mona McSharry

Mona Lucille McSharry (s. 21. elokuuta 2000) on irlantilainen uimari. Hän on rintauinnin mitalisti olympialaisista sekä lyhyen radan MM- ja EM- kilpailuista. McSharry voitti vuonna 2017 nuorten Euroopan-mestaruuden 50 metrin ja 100 metrin rintauinnissa sekä nuorten maailmanmestaruuden 100 metrin rintauinnissa. Ensimmäisen aikuisten arvokisamitalinsa hän saavutti ottamalla pronssia 50 metrin rintauinnissa lyhyen radan EM-kilpailuissa 2019. McSharry selviytyi ensimmäisen kerran aikuisten pitkän radan arvokilpailuissa loppukilpailuun toukokuussa 2021 sijoittumalla EM-kilpailuissa 100 metrin rintauinnissa seitsemänneksi. Hän kilpaili olympialaisissa ensi kerran Tokiossa 2021. Siellä hän sijoittui 100 metrin rintauinnissa kahdeksanneksi ja 200 metrin rintauinnin alkuerissä 20:nneksi. Joulukuussa 2021 hän saavutti MM- pronssia 100 metrin rintauinnissa ja sijoittui neljänneksi 50 metrin rintauinnissa lyhyen radan MM-kilpailuissa. McSharry sijoittui pitkän radan EM-kilpailuissa 2022 viidenneksi 100 metrin rintauinnissa sekä seitsemänneksi 50 metrillä ja 200 metrillä. Pitkän radan MM-kilpailuissa 2023 hän ylsi loppukilpailuun 100 metrin rintauinnissa, jossa hän sijoittui viidenneksi. Pari viikkoa MM-kilpailujen jälkeen hän voitti alle 23-vuotiaiden Euroopan- mestaruudet 50:n, 100:n ja 200 metrin rintauinnissa. McSharry sijoittui pitkän radan MM-kilpailuissa 2024 viidenneksi 100 metrin ja 200 metrin rintauinnissa sekä kahdeksanneksi 50 metrillä. Pariisin olympialaisissa 2024 hän saavutti 100 metrin rintauinnissa pronssia 0,05 sekuntia kiinalaiselle hopeamitalistille Tang Qiantingille hävinneenä mutta 0,01 sekuntia edellä Italian Benedetta Pilatoa ja Yhdysvaltojen Lilly Kingiä. 200 metrin rintauinnin välierissä hän oli yhdestoista. McSharry on opiskellut Yhdysvalloissa Tennesseen yliopistossa vuodesta 2020. == Lähteet == Luokka:Irlantilaiset uimarit Luokka:Irlantilaiset olympiamitalistit Luokka:Vuonna 2000 syntyneet Luokka:Elävät henkilöt
Hurrikaani Beryl

Hurrikaani Beryl oli tuhoisa 5-luokan hurrikaani, joka vaikutti Karibialla, Jukatanin niemimaalla ja Yhdysvaltojen Meksikonlahden rannikolla kesäkuun lopussa ja heinäkuun alussa 2024. Se muodostui aikaisemmin kesällä kuin mikään muu 5-hurrikaani sitä ennen. Näin kova myrsky koettiin jo heinäkuussa vasta toista kertaa, ensimmäinen oli vuoden 2005 hurrikaani Emily. Atlantin hurrikaanikauden 2024 toinen nimetty myrsky, ensimmäinen hurrikaani ja ensimmäinen voimakas (luokan 3–5) hurrikaani Beryl rikkoi monia ennätyksiä. Kun Beryl osui eteläisille Windwardsaarille 1. heinäkuuta, sen voimakkuus oli 4 Saffir–Simpsonin asteikolla. Se osui suoraan Grenadaan, ja aiheutti suurta tuhoa Saint Vincentillä ja Grenadiineilla – pienille saarille, joilla on vähän kokemusta luokan 4 hurrikaanista. Voimakkaimmillaan Beryl oli luokassa 5, kun se ohitti Jamaikan ja Caymansaaret läheltä rantaa. Se siirtyi kohti Meksikon Jukatanin niemimaan itärannikkoa, ja rantautui Texasiin luokan 1 hurrikaanina 8. heinäkuuta aiheuttaen myrskyvuoksen ja äkkitulvia. Yksittäisten myrskyjen syyt ovat monimutkaisia, joten yksittäisten tapausten katsominen ilmastonmuutokseen on vaikeaa. Mutta poikkeuksellisen korkeat merenpinnan lämpötilat nähdään keskeisenä syynä siihen, miksi hurrikaani Beryl on ollut niin voimakas. Yleensä tällaiset voimakkaat myrskyt kehittyvät vasta myöhemmin kauden aikana, kun meret ovat lämmenneet läpi kesän. Hurrikaanit tarvitsevat energianlähteekseen meriveden lämpötilaksi vähintään 27 °C, jotta ne voivat kehittyä. Hurrikaani Berylin reitin varrella olevat vedet ovat olleet paljon tätä lämpimämpiä. Berylissä oli erityistä myös sen nopea voimistuminen. Se kehittyi tavallisesta trooppisesta matalapaineesta 42 tunnissa voimakkaaksi hurrikaaniksi. Nopea kehitys lisää hurrikaanin tuhoisuutta, koska yhteiskunnalla on vähemmän aikaa valmistautua. == Lähteet == Luokka:Vuoden 2024 Atlantin hurrikaanikausi
Hybridimateriaalit

Hybridimateriaalit ovat materiaaleja, jotka on valmistettu yhdistämällä kaksi erilaista ainetta. Valmistuksessa käytetään synteettisiä menetelmiä, jotka voivat olla orgaanisia tai epäorgaanisia. Hybridimateriaaleja hyödynnetään nanoteknologiassa ja älylaitteissa. Niitä käytetään erilaisten laitteiden näytöissä, aurinkokennoissa ja kaasuantureissa. Jotkut hybridimateriaalit ovat jauhemaisia. Hybridimateriaalit ovat joskus erittäin kyllästettyjä ja tällöin ne muodostavat vahvoja massoja, joita voidaan käyttää suojana syövyttäviltä aineilta. Eloperäisten aineiden ja biologisten prosessien hyödyntämismahdollisuuksia hybridimateriaaleissa on tutkittu. == Lähteet == Luokka:Materiaalitekniikka
Tynnyripuisto

Tynnyripuisto () on viheralue Matinkylän pohjoisosassa eteläisessä Espoossa. Tynnyripuisto sijaitsee välittömästi Länsiväylän eteläpuolella ja kauppakeskus Iso Omenan länsipuolella. Puistoa uudistettiin 2020-luvulla ja remontti valmistui kesällä 2024. Eniten muutoksia tehtiin puiston eteläiseen osaan, johon rakennettiin kivetty oleskelualue, johon kuuluu muun muassa vesileikkialue. Sen eteläpuolelle rakennettiin pieni tapahtumatasanne. Puiston länsiosaan rakennettiin leikkialue. Puiston pohjoisosan historialliset kivimuurit säilytettiin muistona Tallbackan tilasta, joka sijaitsi ammoin nykyisen puiston alueella. Tynnyripuiston kulkureitit jätettiin suunnilleen ennalleen. Tynnyripuiston halki virtaa Tiistilänoja koillisesta lounaaseen. Se laskee Finnoon altaaseen. Ojaa hyödynnetään hulevesien johtamiseen. == Kuvia == Tynnyripuisto Matinkylä Espoo 090624.jpg|Tynnyripuistoa remontoidaan Tynnyripuiston eteläosa Matinkylä 250724.jpg|Tynnyripuiston tapahtumatasanne == Lähteet == Luokka:Espoon puistot Luokka:Matinkylä
Villeny

Villeny on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 33 kilometriä Romorantin-Lanthenayn kaupungista pohjoiseen. Saint-Martinin kirkko on rakennettu vuosisatojen aikana. Vanhin osa on 1100-luvulla rakennettu laiva. Kirkon apsis on 1500-luvulta, ja torni luultavasti 1600-luvulta. Kirkon sisustus on 1800-luvulta. ==Lähteet== ==Aiheesta muualla== Luokka:Loir-et-Cherin kunnat
The Pinnacle

The Pinnacle () on Kantonissa Kiinassa sijaitseva 350 metriä korkea pilvenpiirtäjä, joka on kaupungin neljänneksi korkein rakennus. Tornissa on 60 kerrosta, ja se rakennettiin vuosina 2008–2012. The Pinnaclessa on toimistotiloja, ja se on valmistettu betonista. == Lähteet == Luokka:Kantonin pilvenpiirtäjät Luokka:Kantonin toimistorakennukset
Wuxi Maoye City

Wuxi Maoye City () on Wuxissa Kiinassa sijaitseva 304 metriä korkea hotellikäytössä oleva pilvenpiirtäjä, joka on kaupungin neljänneksi korkein rakennus. Torni rakennettiin vuosina 2008–2014, ja siinä on 68 kerrosta. == Lähteet == Luokka:Kiinan pilvenpiirtäjät
Adenauer-de Gaulle -palkinto

Adenauer-de Gaulle -palkinto (, ) on saksalais-ranskalainen palkinto, jota myönnetään Saksan tai Ranskan kansalaisille, tai näissä maissa toimiville organisaatioille, jotka ovat ansioituneet maiden välisten suhteiden kehittämisessä. Palkinnon arvo on 10 000 euroa ja se on nimetty liittokansleri Konrad Adenauerin ja presidentti Charles de Gaullen mukaan. Palkinto perustettiin vuonna 1988 Élysée-sopimuksen 25-vuotispäivän kunniaksi. Palkinnon saajasta päättää 10-henkinen raati, jonka jäsenistä puolet on ranskalaisia ja puolet saksalaisia. == Lähteet == Luokka:Saksalaiset palkinnot Luokka:Ranskalaiset palkinnot Luokka:Charles de Gaulle Luokka:Konrad Adenauer
Kahteen rakastunut

Kahteen rakastunut voi tarkoittaa * Kahteen rakastunut, vuoden 1955 musikaalikomediaelokuva * Kahteen rakastunut, vuoden 1938 komediaelokuva
Gabdeldžabbar Kandalyi

Gabdeldžabbar Kandalyi (, ; 1797 Simbirskin kuvernementti – 1860 Samaran kuvernementti) oli tataarin ja arabian kielellä kirjoittanut runoilija. Hänen teoksiinsa lukeutuu muun muassa "Sahibdžamal" (صاحب جمال / Səxibcamal), jossa Kandalyi näytti "maallista kiinnostusta naista kohtaan", mikä sen puolesta oli aikaansa edellä tataarikirjallisuudessa. Gabdeldžabbar Gabdelmadžitin lempinimi "Kandalyi" tulee hänen kotikylänsä nimestä. ==Lähteet== Luokka:Vuonna 1797 syntyneet Luokka:Vuonna 1860 kuolleet Luokka:Tataarinkieliset kirjailijat Luokka:Arabiankieliset kirjailijat
Herttoniemenrannan ala-asteen koulu

Herttoniemenrannan ala-asteen koulu on Helsingin Herttoniemenrannassa sijaitseva vuonna 2000 valmistunut Helsingin kaupungin omistama alakoulu, jossa sijaitsee alakoulun vuosiluokat 1-6 sekä yleisopetuksen luokkien lisäksi valmistava luokka ja kolme erityisluokkaa. Koulussa on noin 505 oppilasta ja 50 opettajaa. Koulun rehtorina toimii Anna-Kaisa Kolu. Koulun oppilaaksiottoalue on Herttoniemenrannan alue. == Lähteet == Luokka:Helsingin peruskoulut Luokka:Herttoniemi
Zhongzhou Holdings Financial Center

Zhongzhou Holdings Financial Center () on Shenzhenissä Kiinassa sijaitseva 301 metriä korkea pilvenpiirtäjä. Torni rakennettiin vuosina 2008–2015, ja siinä on 61 kerrosta. Rakennuksessa on hotelli ja toimistotiloja. Zhongzhou Holdings Financial Centerin suunnitteli arkkitehtitoimisto Adrian Smith + Gordon Gill Architecture. Rakennuksessa on teräsydin, mutta muuten siinä on komposiittirakenne. Rakennuksessa on korkea aula, joka ulottuu tornin itäpuolella 18. kerroksen korkeuteen. Rakennuksen vieressä sijaitsee toinen asuinkäytössä oleva pilvenpiirtäjä, jonka korkeus on 160 metriä. == Lähteet == Luokka:Shenzhenin pilvenpiirtäjät
Adrian Smith + Gordon Gill Architecture

Adrian Smith + Gordon Gill Architecture on Chicagossa Yhdysvalloissa päämajaansa pitävä arkkitehtitoimisto. Yrityksen perustivat vuonna 2006 Adrian Smith, Gordon Gill ja Robert Forest. Yrityksen suunnitelemiin pilvenpiirtäjiin kuuluvat muun muassa Wuhan Greenland Center, Central Park Tower ja Zhongzhou Holdings Financial Center. Lisäksi yritys on yli kilometrin korkuiseksi tarkoitetun Jeddah Towerin suunnittelija. == Lähteet == == Aiheesta muualla == * Viralliset kotisivut Luokka:Arkkitehtitoimistot
Talgat Galiullin

Talgat Nabijevitš Galiullin (, ; s. 22. heinäkuuta 1938 Kitškalnja) on tataaritaustainen venäläinen kirjailja, kirjallisuuskriitikko, filologian tohtori ja professori, jonka huomionosoituksiin lukeutuu "Venäjän federaation arvostettu tutkija" (2009) ja "Tatarstanin tasavallan kansankirjailija" (2023). Galiullin on Venäjän humanitaarisen akatemian täysjäsen. Galiullin on luonut tieteellisen koulukunnan, joka perehtyy 1900- ja 2000-lukujen tataarirunouteen. Hän on tutkinut muun muassa modernin tataariproosan "moraalisia ja esteettisiä ongelmia". Galiullin on tuottanut yli tuhat tieteellistä teosta, mukaan lukien 53 kirjaa ja monografiaa. Hän valmisteli 23 kandidaattia ja neljä tieteen tohtoria. ==Lähteet== Luokka:Vuonna 1938 syntyneet Luokka:Tataarinkieliset kirjailijat Luokka:Venäläiset professorit
Adolf Hitlerin synnyinkoti

Adolf Hitlerin synnyinkoti on Braunau am Innissä Itävallassa sijaitseva rakennus, jossa syntyi saksalainen poliitikko Adolf Hitler (1889–1945). Rakennuksen tilasta on kiistelty Itävallassa, ja Itävallan hallitus otti sen haltuunsa vuonna 2016. Rakennuksen on tarkoitus valmistua poliisiasemaksi vuonna 2025. == Lähteet == Synnyinkoti Luokka:Itävallan rakennukset ja rakennelmat Luokka:Asuinrakennukset Luokka:Ylä-Itävalta
Lotte Center Hanoi

Lotte Center Hanoi on Vietnamin pääkaupungissa Hanoissa sijaitseva 272 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2009–2014, ja siinä on 65 kerrosta. Rakennuksessa on hotelli sekä asuin- ja toimistotiloja. == Lähteet == Luokka:Vietnamin pilvenpiirtäjät Luokka:Hanoin rakennukset ja rakennelmat
Sjøholt

Sjøholt on taajama Ålesundin kunnassa Møren ja Romsdalin läänissä Norjassa. Taajaman pinta-ala on 1,6 neliökilometriä ja asukasluku 1 550 vuonna 2023. Sjøholt oli aiemmin Ørskogin taajaman hallinnollinen keskus. ==Kuvia== Orskogkyrkje1-Sjoholt-HH.jpg|Ørskogin kirkko ==Lähteet== Luokka:Norjan taajamat Luokka:Ålesund
Etihad Towers

Etihad Towers on Abu Dhabissa Yhdistyneissä arabiemiraateissa sijaitseva pilvenpiirtäjäkokonaisuus. Sen korkein rakennus on 305 metriä korkea, joka sisältää asuinhuoneistoja. Muut rakennukset ovat yli 200 metriä korkeita ja sisältävät vaihtelevasti hotellitiloja sekä asuin- ja toimistotiloja. Kaikki rakennukset valmistuivat vuonna 2011. == Lähteet == Luokka:Abu Dhabin pilvenpiirtäjät Luokka:Abu Dhabin asuinrakennukset Luokka:Abu Dhabin toimistorakennukset Luokka:Abu Dhabin hotellit
Hoffland

Hoffland on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 953 vuonna 2023. ==Lähteet== Luokka:Norjan taajamat Luokka:Ålesund
Årset

Årset on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 834 vuonna 2023. ==Lähteet== Luokka:Norjan taajamat Luokka:Ålesund
Valle (Ålesund)

Valle on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,8 neliökilometriä ja asukasluku 702 vuonna 2023. ==Lähteet== Luokka:Norjan taajamat Luokka:Ålesund
Stetteremma

Stetteramma on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 428 vuonna 2023. ==Lähteet== Luokka:Norjan taajamat Luokka:Ålesund
ADNOC Headquarters

ADNOC Headquarters on Abu Dhabissa Yhdistyneissä arabiemiraateissa sijaitseva 342 metriä korkea pilvenpiirtäjä, joka on Abu Dhabi National Oil Companyn pääkonttori. Torni rakennettiin vuosina 2009–2015, ja siinä on 65 kerrosta. Rakennuksessa on toimistotiloja, ja sen runko on valmistettu betonista. == Lähteet == Luokka:Abu Dhabin pilvenpiirtäjät Luokka:Abu Dhabin toimistorakennukset
Steinshamn

Steinshamn on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 427 vuonna 2023. Steinshamn oli aiemmin Sandøyn kunnan keskustaajama. ==Lähteet== Luokka:Norjan taajamat Luokka:Ålesund
Myklebost

Myklebost on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,4 neliökilometriä ja asukasluku 312 vuonna 2023. ==Lähteet== Luokka:Norjan taajamat Luokka:Ålesund
Onan majakka

Onan majakka () on Ålesundin kunnassa Møren ja Romsdalin läänissä Norjassa sijaitseva majakka. Se perustettiin vuonna 1867 ja automatisoitiin sekä jätettiin miehittämättömäksi 1971. ==Lähteet== ==Aiheesta muualla== Luokka:Norjan majakat Luokka:Ålesund
The Landmark

The Landmark on Abu Dhabissa Yhdistyneissä arabiemiraateissa sijaitseva 324 metriä korkea pilvenpiirtäjä, joka on kaupungin kolmanneksi korkein rakennus. Torni rakennettiin vuosina 2006–2013, ja siinä on 72 kerrosta. Rakennuksessa on asuin- ja toimistotiloja, ja sen rakenne on valmistettu betonista. == Lähteet == Luokka:Abu Dhabin pilvenpiirtäjät Luokka:Abu Dhabin asuinrakennukset Luokka:Abu Dhabin toimistorakennukset
Ullan majakka

Ullan majakka () on Ålesundin kunnassa Møren ja Romsdalin läänissä Norjassa sijaitseva majakka. Se perustettiin vuonna 1875 ja automatisoitiin sekä jätettiin miehittämättömäksi 1975. ==Lähteet== ==Aiheesta muualla== Luokka:Norjan majakat Luokka:Ålesund
Ålesundin kirkko

Ålesundin kirkko () on Ålesundin kunnassa Møren ja Romsdalin läänissä Norjassa sijaitseva kivinen pitkäkirkko vuodelta 1909. ==Lähteet== ==Aiheesta muualla== Luokka:Ålesund Luokka:Norjan kivikirkot
Nation Towers

Nation Towers on Abu Dhabissa Yhdistyneissä arabiemiraateissa sijaitseva kahdesta pilvenpiirtäjästä koostuva rakennuskokonaisuus. Siihen kuuluu 268 metriä korkea, 64-kerroksinen asuinrakennus ja 233 metriä korkea, 51-kerroksinen hotelli- ja toimistotiloja sisältava rakennus. Rakennukset valmistuivat vuosina 2012 ja 2013. Rakennusten yhteydessä sijaitsee myös ostoskeskus. == Lähteet == Luokka:Abu Dhabin pilvenpiirtäjät Luokka:Abu Dhabin asuinrakennukset Luokka:Abu Dhabin toimistorakennukset Luokka:Abu Dhabin hotellit
Borgundin kirkko (Ålesund)

Borgundin kirkko () on Ålesundin kunnassa Møren ja Romsdalin läänissä Norjassa sijaitseva kivinen ristikirkko 1200-luvulta. ==Kuvia== Borgund Kirkes Ruiner (5349056612) (cropped).jpg|Kirkko tulipalon jälkeen vuonna 1904. ==Lähteet== ==Aiheesta muualla== Luokka:Ålesund Luokka:Norjan kivikirkot
Borgundin kirkko

Borgundin kirkko voi tarkoittaa seuraavia: * Borgundin sauvakirkko, Norjan tunnetuimpiin kuuluva sauvakirkko * Borgundin kirkko, kirkko Lærdalin kunnassa Norjassa * Borgundin kirkko, kirkko Ålesundin kunnassa Norjassa
The Leaf

The Leaf on Abu Dhabissa Yhdistyneissä arabiemiraateissa sijaitseva 228 metriä korkea pilvenpiirtäjä, jossa on asuin- ja toimistotiloja. Torni rakennettiin vuosina 2011–2015, ja siinä on 57 kerrosta. Rakennuksen runko on valmistettu betonista. Rakennuksen suunnitteli arkkitehtitoimisto East China Architectural Design & Research Institute. == Lähteet == Luokka:Abu Dhabin pilvenpiirtäjät Luokka:Abu Dhabin asuinrakennukset Luokka:Abu Dhabin toimistorakennukset
St. Regis Chicago

St. Regis Chicago on Chicagossa Yhdysvalloissa sijaitseva 363 metriä korkea, 101-kerroksinen pilvenpiirtäjä, joka on kaupungin kolmanneksi korkein rakennus. Rakennuksessa on viiden tähden Marriott-hotelli ja asuinhuoneistoja, ja sen rakenne muodostuu teräsbetonista. Torni on saanut energiaystävällisyydestään hopeisen LEED-sertifikaatin. Rakennuksen perustusten kaivaminen aloitettiin syyskuussa 2016, ja se saavutti lopullisen korkeutensa huhtikuussa 2019. Lopullinen valmistumispäivämäärä oli kesällä 2020. == Lähteet == Luokka:Chicagon pilvenpiirtäjät Luokka:Chicagon hotellit Luokka:Chicagon asuinrakennukset
NEMA Chicago

NEMA Chicago on Chicagossa Yhdysvalloissa sijaitseva 277 metriä korkea pilvenpiirtäjä, joka rakennettiin vuosina 2017–2019. Tornissa on asuinhuoneistoja, ja sen runko on valmistettu betonista. Rakennuksessa on 81 kerrosta, ja sen suunnitteli arkkitehtuuripalveluita tarjoava Magnusson Klemencic Associates. == Lähteet == Luokka:Chicagon pilvenpiirtäjät Luokka:Chicagon asuinrakennukset
Katharine Berkoff

Katharine Berkoff (s. 28. tammikuuta 2001) on yhdysvaltalainen uimari. Hän on saavuttanut olympiapronssia 100 metrin selkäuinnissa sekä MM-mitaleja selkäuintimatkoilla ja viesteissä. Berkoff voitti lyhyen radan MM-kilpailuissa 2021 kultaa 4 × 50 metrin ja 4 × 100 metrin vapaauintiviesteissä. Lisäksi hän sai kolmesta viestistä hopeaa ja 100 metrin selkäuinnista pronssia. Pitkän radan MM-kilpailuissa 2022 hän saavutti 50 metrin selkäuinnissa hopeaa hävittyään 0,08 sekunnin erolla Kanadan Kylie Masselle. Pitkän radan MM- kilpailuissa 2023 hän voitti kultaa naisten 4 × 100 metrin sekauintiviestissä mutta ui vain alkuerissä. Hän saavutti pronssia sekajoukkueiden 4 × 100 metrin sekauintiviestissä, jossa siinäkin hän ui vain alkuerissä, ja 100 metrin selkäuinnissa. Pariisin olympialaisissa 2024 hän saavutti 100 metrin selkäuinnissa pronssia edellään Australian Kaylee McKeown ja joukkuetoverinsa Regan Smith. Lisäksi hän ui alkuerissä 4 × 100 metrin sekauintiviestissä, jonka Yhdysvallat loppukilpailussa voitti. Lyhyen radan MM-kilpailuissa 2024 hän sai kultaa 4 × 100 metrin vapaauintiviestissä ja alkueräuimarina 4 × 100 metrin sekauintiviestissä, hopeaa 50 ja 100 metrin selkäuinneissa sekä pronssia sekajoukkueiden 4 × 50 metrin sekauintiviestissä. Katharine Berkoffin isä David Berkoff on kaksinkertainen sekauintiviestin olympiavoittaja ja kaksinkertainen selkäuinnin olympiamitalisti. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 2001 syntyneet Luokka:Elävät henkilöt
181 Fremont

181 Fremont on San Franciscossa Yhdysvalloissa sijaitseva 247 metriä korkea pilvenpiirtäjä, joka on kaupungin kolmanneksi korkein rakennus. Torni rakennettiin vuosina 2013–2018, ja siinä on 56 kerrosta. Rakennuksessa on asuin- ja toimistotiloja, ja sen päämateriaali on teräs. Rakennuksen suunnitteli arkkitehtuuripalveluita tarjoava Arup. == Lähteet == Luokka:San Franciscon pilvenpiirtäjät Luokka:San Franciscon toimistorakennukset Luokka:San Franciscon asuinrakennukset
Arif

Arif (oik. Arif Salum; s. 15. heinäkuuta 1986) on norjalainen rap-artisti, joka on kotoisin Oslosta. Hän teki läpimurtonsa vuonna 2013 ja on maansa suosituimpia räppäreitä. ==Albumit== * Aldri og Alltid (2013) * HighEnd / Asfalt (2015) * Meg & deg mot alle (2017) * Arif i Waanderland (2019) ==Lähteet== ==Aiheesta muualla== Luokka:Norjalaiset hip hop -artistit Luokka:Vuonna 1986 syntyneet Luokka:Elävät henkilöt
Salesforce Tower (San Francisco)

Salesforce Tower on San Franciscossa Yhdysvalloissa sijaitseva 326 metriä korkea pilvenpiirtäjä, joka on kaupungin korkein rakennus. Torni rakennettiin vuosina 2014–2018, ja siinä on 61 kerrosta. Rakennuksessa on yhdistetty betonia ja terästä sekä komposiittirakennetta. Rakennus on toimostokäytössä, ja sen suunnitteli arkkitehtitoimisto Pelli Clarke & Partners. == Lähteet == Luokka:San Franciscon pilvenpiirtäjät Luokka:San Franciscon toimistorakennukset
555 California Street

555 California Street on San Franciscossa Yhdysvalloissa sijaitseva 237 metriä korkea toimistokäytössä oleva pilvenpiirtäjä. Torni valmistui vuonna 1969, ja siinä on 52 kerrosta. Tornin rakenne on valmistettu teräksestä, ja sen suunnitteli arkkitehtitoimisto Skidmore, Owings and Merrill. == Lähteet == Luokka:San Franciscon pilvenpiirtäjät Luokka:San Franciscon toimistorakennukset
Neung-sur-Beuvron

Neung-sur-Beuvron on kunta Ranskassa Loir-et-Cherin departementissa Centre-Val de Loiren alueella. Se sijaitsee Beuvronjoen varrella, noin 21 kilometriä Romorantin-Lanthenayn kaupungista pohjoiseen. == Historia == Kaupungin paikalla oli yli 2000 vuotta sitten gallialainen linnoitettu kylä Noviodunum, joka oli rakennettu Beuvronjoen ja sen sivujoen Tharonnen yhtymäkohtaan. Tätä linnoitusta suojelivat maalinnoitukset, jotka ovat edelleen näkyvissä kaupungin itäosassa. Vuonna 52 eaa., Rooman miehityksen aikana, Vercingetorix taisteli siellä Caesarin legioonia vastaan. Caesar voitti gallialaisten vastarinnan, ja Noviodunumista tuli tärkeä roomalainen kaupunki maantieteellisen sijaintinsa ansiosta. Kylästä 2 km etelään rakennettiin temppeli, suihkulähde ja teatteri. ==Lähteet== ==Aiheesta muualla== Luokka:Loir-et-Cherin kunnat
345 California Center

345 California Center on San Franciscossa Yhdysvalloissa sijaitseva 212 metriä korkea pilvenpiirtäjä, jossa on hotelli ja toimistotiloja. Torni valmistui vuonna 1986, ja siinä on 48 kerrosta. Rakennus on saanut energiaystävällisyydestään kultaisen LEED-sertifikaatin. Rakennuksen suunnitteli arkkitehtitoimisto Skidmore, Owings and Merrill. == Lähteet == Luokka:San Franciscon pilvenpiirtäjät Luokka:San Franciscon hotellit Luokka:San Franciscon toimistorakennukset
Vuosien 1914–1918 sotaristi (Ranska)

Vuosien 1914–1918 sotaristi () on ranskalainen sotilasansiomitali, joka perustettiin 8. huhtikuuta 1915. Ensimmäisen maailmansodan alettua Ranskassa ei ollut erillistä sotilasansiomerkkiä tunnustuksena henkilökohtaisesta rohkeudesta taistelussa, vaikka periaatteessa oltaisiin voitu käyttää kunnialegioonaa ja sotilasmitalia. Sotaristiä myönnettiin niin Ranskan kansalaisille kuin Ranskan liittolaisillekin urhoollisuudesta. Myös kaikki sellaiset henkilöt, joille oltiin myönnetty kunnialegioonan tai sotilasmitalin tunnuksia, saivat automaattisesti sotaristin. Sitä myönnettiin myös kunnille, laivoille ja armeijan erikokoisille yksiköille. Henkilöille myönnettäessä perusteena käytettiin sotilaiden raporteissa. Kunniamerkkiä myönnettiin viidessa luokassa sen mukaan, minkä asevoimien tason raportissa ansio noteerattiin: * hopeinen palmunlehvä (viidestä pronssisesta palmunlehvästä) * pronssinen palmunlehvä (armeija) * punainen tähti (armeijakunta) * hopeinen tähti (divisioona) * pronssinen tähti (rykmentti, pataljoona tai prikaati) == Lähteet == Luokka:Ranskan sotilasansiomitalit Luokka:Ranska ensimmäisessä maailmansodassa
One Rincon Hill

One Rincon Hill on San Franciscossa Yhdysvalloissa sijaitseva kahdesta pilvenpiirtäjästä koostuva rakennuskokonaisuus. Siihen kuuluvat vuonna 2008 valmistunut, 184-metrinen etelätorni ja vuonna 2014 valmistunut, 165-metrinen pohjoistorni. Molemmissa rakennuksissa on asuinhuoneistoja. == Lähteet == Luokka:San Franciscon pilvenpiirtäjät Luokka:San Franciscon asuinrakennukset
Vuoden 2024 kesäolympialaisten mitalitaulukko

Vuoden 2024 kesäolympialaisissa kilpailtiin kaikkiaan 329 eri kilpailutapahtumassa. Yksittäisten neutraalien urheilijoiden ei katsota muodostavan joukkuetta, joten heidän voittamiaan mitaleja ei ole listattu virallisessa mitalitilastossa. Tässä tilastossa heidän mitalinsa ovat mukana, mutta heille ei ole annettu sijoitusta. == Lähteet == Mitalitaulukko 2024
One America Plaza

One America Plaza on San Diegossa Yhdysvalloissa sijaitseva 152 metriä korkea toimistokäytössä oleva pilvenpiirtäjä, joka on kaupungin korkein rakennus. Rakennus valmistui vuonna 1991, ja siinä on 34 kerrosta. Rakennuksen runko on valmistettu teräksestä, ja se on saanut energiaystävällisyydestään kultaisen LEED-sertifikaatin. == Lähteet == Luokka:Kalifornian pilvenpiirtäjät Luokka:San Diegon rakennukset ja rakennelmat
Crixus

Crixus (kuollut 72 eaa) oli gallialainen gladiaattori ja yksi Spartacuksen johtaman orjakapinan komentajista. Crixus joutui nuorena roomalaisten vangiksi ja orjaksi, ja hänet koulutettiin gladiaattoriksi Capuan gladiaattorikoulussa. Vuonna 73 eaa Crixus osallistui orjien kapinaan gladiaattorikoulussa. Noin 70 orjaa pääsi pakoon. He valitsivat johtajikseen Spartacuksen, Crixuksen ja Oenomauksen. Kapina laajeni pian kolmanneksi orjasodaksi, kun heihin liittyi orjia ja maatyöläisiä ja alkuperäinen joukko kasvoi tuhansien miesten armeijaksi. Crixus johti vuonna 72 eaa kolmasosaa kapinallisten joukoista, mutta roomalaiset löivät heidät Garganus-vuorella ja Crixus sai taistelussa surmansa. == Lähteet == Luokka:Kapinajohtajat Luokka:Rooman gladiaattorit Luokka:Orjat Luokka:Rooman viholliset ja liittolaiset Luokka:Vuonna 72 eaa. kuolleet
Vuosien 1939–1945 sotaristi (Ranska)

Vuosien 1939–1945 sotaristi () on ranskalainen sotilasansiomitali, joka perustettiin 26. syyskuuta 1939. Sitä myönnettiin tunnustukena urheudesta taistelussa vihollista vastaan. Se perustui ensimmäisen maailmansodan aikana perustettuun vastaavaan vuosien 1914–1918 sotaristiin. Henkilönimitykset ansiomerkin kohdalla perustuivat lähiesimiehen tekemään raporttiin, jossa mainittiin perusteluna käytetty ansio. Sama henkilö saattoi saada tunnustuksen useaan kertaan ja eri tasoilla. Lähtökohtaisesti sotaristiä ei ole myönnetty enää 1. elokuuta 1956 jälkeen. Poikkeuksena tähän ovat mm. paenneiden mitalin saaneet, jotka täyttävät sotaristin nimityksen ehdot. Sotaristiä jaettiin kuudessa luokassa sen mukaan, minkä tasoisessa raportissa ansio mainittiin: * kullattu palmunlehvä (koko Vapaan Ranskan asevoimat) * hopeinen palmunlehvä (viidestä pronssisesta palmunlehvästä) * pronssinen palmunlehvä (armeija) * kultainen tähti (armeijakunta) * hopeinen tähti (divisioona) * pronssinen tähti (rykmentti tai prikaati) == Lähteet == Luokka:Ranska toisessa maailmansodassa Luokka:Ranskan sotilasansiomitalit
Paenneiden mitali

Paenneiden mitali () on ranskalainen sotilasansiomitali, joka perustettiin 20. elokuuta 1926. Sitä myönnettiin sotavangeiksi jääneille henkilöille, jotka onnistuivat pakenemaan tai kuolivat pakoyrityksen aikana. Ranskan kansalaisten lisäksi mitalia voidaan myöntää myös Ranskan asevoimien alaisuudessa palvelleille ulkomaalaisille. Mitalia myönnetään yhdessä luokassa: * mitalin nauha == Lähteet == Luokka:Ranskan sotilasansiomitalit
Jukka Tuovinen (muusikko)

Jukka “Tonttu” Tuovinen (7. kesäkuuta 1960 Heinola – 21. kesäkuuta 2024 Heinola) oli suomalainen saksofonisti, säveltäjä ja sovittaja. Hänen soittimiaan olivat altto-, baritoni- ja sopraanosaksofonit. Tuovinen opiskeli musiikkia Lahden konservatoriossa, Oulunkylän Pop & Jazz -musiikkiopistossa ja Sibelius-Akatemian jazzlinjalla. Tuovinen tuli tunnetuksi soitettuaan yhtyeessä J. Karjalainen ja Mustat Lasit yhtyeen toisesta LP-levystä Yö kun saapuu Helsinkiin lähtien. Hän sovitti monet J. Karjalaisen kappaleet noihin aikoihin. Tuovinen oli ansioitunut saksofonisolisti. Helsingin Sanomien Kimmo Oksanen kertoo olleensa paikalla, kun Tuovinen soitti 10–15 minuutin soolon Mustien Lasien keikalla, kun muu bändi oli vetäytynyt backstagelle. Yleisö oli kuunnellut tätä esitystä hiirenhiljaa. Mustien Lasien jälkeen hän soitti muun muassa yhtyeissä ’62 Cadillacs, Jarmo Savolainen Nonet, Kallio Horns, Lemmen Jättiläiset ja Meatballs. Aiempia yhtyeitä olivat muun muassa Heinola Big Band sekä Blue Train yhdessä Heikki Keskisen, pianisti Olli Rengon, basisti Lauri Antilan ja rumpali Klaus Suonsaaren kanssa. Tuovisella oli terveyshuolia selkänsä kanssa; välilevyn pullistuman takia hän soitti kumarassa. Vuonna 2015 hän sairastui kurkunpään syöpään ja 2019 nielun syöpään. Hän kuoli sydäninfarktiin kotitalonsa pihalle Heinolassa. ==Lähteet== Luokka:Suomalaiset saksofonistit Luokka:Vuonna 1960 syntyneet Luokka:Vuonna 2024 kuolleet
Tämä on totuuteni

Tämä on totuuteni on Yle TV1:llä näytetty ja Yle Areenassa julkaistu dokumenttisarja vuodelta 2023.Juulia Hakulinen, Tässä ovat Kultainen Venla -finalistit! Nämä kaksi tv-ohjelmaa rohmusivat ehdokkuuksia Ilta-Sanomat 12.12.2023, viitattu 31.7.2024 Sen ohjasi ja käsikirjoitti Panu Suuronen.Tero Kartastenpää, Tämä on totuuteni -dokumentin ihmisiä yhdistää rokotevastaisuus – Ohjaaja: ”On tärkeää, että kaikki pääsevät osaksi julkista keskustelua” Seura 19.10.2023, viitattu 31.7.2024 Sarjassa on kolme osaa, ja sitä kuvattiin kesäkuusta 2021 kesäkuuhun 2023.Eleonoora Riihinen, ”Mä oon tehnyt oikean ratkaisun”: Edes teho­hoitoon joutuminen ei horjuta korona­rokotetta vastustavan totuutta Helsingin Sanomat 16.10.2023, viitattu 31.7.2024 Tämä on totuuteni -sarjassa seurataan henkilöitä, joita yhdistävät rokotevastaiset ja uutta maailmanjärjestystä koskevat salaliittoteoreettiset näkemykset. Pääesiintyjien mukaan koronapandemiaa joko ei ollut olemassa tai ihmisiä ei ollut perusteltua laajamittaisesti rokottaa sen aiheuttanutta virusta vastaan. Ukrainan sodan (2022) alettua salaliittoteoriat alkoivat muuttua Natoon kohdistuneiksi. Sarjassa ei puhuta pääesiintyjien päälle, mutta mukaan on lisätty keskusteluita faktantarkistajien ja asiantuntijoiden kanssa. Sarjan mittaan seurattavat henkilöt myös kohtaavat arjessaan vastakkaisia mielipiteitä. Dokumenttisarjassa lisäksi avataan päähenkilöiden taustoja ja lähtökohtia. Salaliittoteorioita esittävien henkilöiden päästämistä sarjassa ääneen perusteltiin demokratiaan kuuluvalla mielipiteenvapaudella ja sillä, että keskustelusta luopuminen voimistaisi polarisaatiota. Osaa esiintyjistä huolestutti dokumentin esittäminen Ylellä. He pelkäsivät sanojaan vääristeltävän, mutta lopulta vain yksi esitti vähäisiä lisäystoiveita lopputuloksen nähtyään. Tämä on totuuteni pääsi vuoden 2023 Kultainen Venla -finaaliin. == Päähenkilöt == * Milad Dehghan (”Slim Mill”) – rapartisti ja Leveli-podcastin pitäjä, joka pääsi Vantaan kaupunginvaltuustoon. * Mikael Kivivuori – työterveyslääkäri, joka menetti työpaikkansa Raumalla, koska nimitti koronarokotetta nettijulkaisussaan ”matkalipuksi Auschwitziin”. Tämän jälkeen Kivivuori keskittyi edistämään näkemyksiään. * Petri Paavola – saarnaaja, joka tapahtumissaan väitti koronarokotteita tappaviksi ja esitti niitä tarjottavan ihmisille pandemialla pelottelun varjolla. Vaikean koronavirusinfektion takia tehohoitoon joutumisen jälkeen Paavolalla vahvistui se käsitys, että rokottamattomuus oli oikea päätös. Näkemys rokotteiden vaarallisuudesta perustui Paavolan mukaan Raamattuun. Hän tulkitsi lopun aikoihin kuuluvaksi sen, että lääketieteeseen ilmaantui ”saatanallinen pahuus”. * Pia Toivanen – koronarajoituksista kärsinyt hyvinvointialan yrittäjä, joka edusti uushenkisyyttä ja Kristallipuolueen arvoja. Toivanen piti sairauksia ja sotia ”sisäisinä heijastumina”. == Lähteet == == Aiheesta muualla == * Luokka:Yle TV1:n televisio-ohjelmat Luokka:Suomalaiset dokumenttiohjelmat Luokka:Salaliittoteorioita käsittelevät teokset
Soundfest

Soundfest on Lahdessa järjestettävä pop- ja hiphop-festivaali. Ensimmäinen Soundfest järjestettiin Mukkulan Tapahtumapuistossa vuonna 2021. Kaksipäiväisillä festivaaleilla esiintyivät muun muassa Gettomasa, Teflon Brothers, Brädi, Ibe, Anna Abreu sekä Gasellit. Tapahtuma keräsi 3000 kävijää. Toisena vuonnaan Soundfest kasvoi jälleen ja keräsi 5000 juhlijaa Mukkulan Tapahtumapuistoon. Vuoden 2023 Soundfest keräsi 8000 kävijää. Esiintyjinä oli muun muassa Gettomasa, Isac Elliot, Costi, Abreu, Portion Boys sekä romanialainen poptähti INNA. Vuonna 2024 kävijöitä oli 11 000. Norjalainen räp-duo Madconin lisäksi esiintyjinä oli muun muassa Karri Koira ja Mirella, jolle se oli ensimmäinen festivaaliesiintyminen. == Lähteet == Luokka:Rockfestivaalit Suomessa Luokka:Lahden musiikki
Guillermo Maldonado

Guillermo Maldonado (s. 10. tammikuuta 1965 Honduras) on hondurasilais- yhdysvaltalainen evankelikaaleihin kuuluva pappi, joka käyttää itsestään apostolin nimitystä.Bianca Padró Ocasio, Florida pastor tells parishioners Trump’s visit is nothing to fear Tampa Bay Times 30.12.2019, viitattu 31.7.2024 10 datos del apóstol hondureño Guillermo Maldonado Diario El Heraldo, viitattu 31.7.2024 Maldonado perusti El Rey Jesús -nimisen megakirkon Miamissa Floridassa.Guillermo Maldonado Whitaker House, viitattu 31.7.2024 Hän perusti myös kansainvälisesti toimivan Supernatural Global Networkin. Maldonadon megakirkosta tuli suurinKate Shellnutt, Influential Hispanic Pastor Welcomes ‘Evangelicals for Trump’ Christianity Today 3.1.2020, viitattu 31.7.2024 tai yksi suurimmista espanjankielisistä kirkoista Yhdysvalloissa.Leonardo Blair, Husband and wife founders of Miami megachurch spar over possible $120M estate in messy divorce The Christian Post 11.2.2021, viitattu 31.7.2024 Maldonado sai maisterin arvon käytännöllisessä teologiassa ja tohtorin arvon kristillisessä neuvonnassa. Maldonado vieraili useita kertoja Valkoisessa talossa Donald Trumpin toimiessa Yhdysvaltain presidenttinä. Trump valitsi Maldonadon megakirkon ensimmäiseksi Evangelicals for Trump -tapahtuman pitopaikaksi. Tapahtuma järjestettiin 3. tammikuuta 2020, ja siihen osallistui noin 70 pastoria.Pastor pledges safety for immigrants at Miami Trump event AP News 30.12.2019, viitattu 31.7.2024 Maldonadon vaimo Ana Maldonado haki avioeroa miehestään 32 vuoden avioliittoon päätteeksi vuonna 2020. Avioero oli riitaisa, ja Ana Maldonado syytti miestään emotionaalisesta ja sanallisesta kaltoinkohtelusta. Lisäksi hän väitti tämän laittomasti hyötyneen megakirkostaan. Kirkko kiisti syytöksen. Ana Maldonado, joka itse on esittäytynyt profeetaksi, perusti kilpailevan Tabernáculo de su Presencia a las Naciones -kirkon. == Lähteet == Luokka:Hondurasilaiset papit Luokka:Yhdysvaltalaiset papit Luokka:Vuonna 1965 syntyneet Luokka:Elävät henkilöt
Yachthouse Residence Club

Yachthouse Residence Club on Balneário Camboriússa Brasiliassa sijaitseva kahden pilvenpiirtäjän muodostama rakennuskokonaisuus. Rakennukset ovat molemmat 294 metriä korkeita, ja ne on tarkoitettu asuinkäyttöön. Molemmat tornit valmistuivat vuonna 2023, ja ne ovat Brasilian korkeimmat rakennukset. == Lähteet == Luokka:Brasilian pilvenpiirtäjät
One Tower

One Tower on Balneário Camboriússa Brasiliassa sijaitseva 290 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2015–2022, ja siinä on 70 kerrosta. Rakennus on tarkoitettu asuinkäyttöön, ja sen runko on valmistettu betonista. Rakennuksen suunnittelija ja urakoitsija oli arkkitehtuuripalveluita tarjoava FG Empreendimentos. == Lähteet == Luokka:Brasilian pilvenpiirtäjät
Infinity Coast

Infinity Coast on Balneário Camboriússa Brasiliassa sijaitseva asuinkäyttöön tarkoitettu pilvenpiirtäjä. Rakennus on 235 metriä korkea, ja siinä on 66 kerrosta. Tornin rakentaminen aloitettiin vuonna 2013, ja se valmistui 2019. Rakennuksen päämateriaali on betoni. Infinity Coast on Brasilian neljänneksi korkein rakennus. == Lähteet == Luokka:Brasilian pilvenpiirtäjät
Mark Burns

Mark Burns on seuraavien henkilöiden nimi: * Mark Burns (1936–2007), englantilainen elokuva- ja televisionäyttelijä * Mark Burns (s. 1958), yhdysvaltalainen valokuvaaja * Mark Burns (s. 1967), englantilainen kriketinpelaaja * Mark Burns (s. 1979), yhdysvaltalainen pappi ja televisioevankelista.
Hedvig Eleonora Stenbock

Hedvig Eleonora Stenbock (16. kesäkuuta 1664 Tukholma – 20. huhtikuuta 1729 Perniö) oli Ruotsissa syntynyt, Suomeen asettunut kreivitär ja ruukinpatrunessa. Stenbockin vanhemmat olivat valtaneuvos, sotamarsalkka, kreivi Gustaf Otto Stenbock ja Christina Catharina De la Gardie. Hänen puolisonsa vuodesta 1684 oli Turun ja Porin läänin maaherra, vuorikollegion varapresidentti ja vapaaherra Lorentz Creutz (k. 1698). Lorentz Creutz oli perustanut Suomeen useita rautatehtaita ja hänen kuoltuaan leski sai hoidettavakseen puolisonsa yritykset ja niihin liittyvät ongelmat. Forsbyn ruukissa oli ollut kankivasarapajojen tulipalo ja Kauttuan ruukin toiminta oli pysähtynyt seppämestareiden puuttumisen takia. Perniössä ruukki oli niin uusi, ettei se ollut vielä aloittanut toimintaansa. Stenbock keskitti ruukkitoiminnan Pernajan Koskenkylän eli Forsbyn ja Perniön Teijon ja Kirjakkalan ruukkeihin. Hän muutti asumaan Teijon kartanoon ja osti sen läheltä useita maa-alueita. Venäläisten Suuressa Pohjan sodassa tuhoamat ruukit rakennettiin uudelleen 1720-luvun puoliväliin mennessä, mutta niistä Stenbock luovutti Perniön ruukit vävylleen Claes Fleming af Libelitzille. Forsbyn ruukki siirtyi Carl Johan Creutzille. Stenbock kuoli Teijon kartanossa huhtikuussa 1729. == Lähteet == ==Aiheesta muualla== * Luokka:Suomalaiset aateliset Luokka:Ruukinpatruunat Luokka:Vuonna 1664 syntyneet Luokka:Vuonna 1729 kuolleet
David Berkoff

David Charles "Dave" Berkoff (s. 30. marraskuuta 1966 Abington, Pennsylvania) on yhdysvaltalainen uinnin olympiavoittaja. Hän menestyi selkäuimarina. Berkoff saavutti ensimmäiset kansainväliset menestyksensä vuonna 1987, jolloin hän sai hopeaa 100 metrin selkäuinnissa Pan-Amerikan kisoissa ja universiadeissa. Jälkimmäisissä hän myös voitti kultaa sekauintiviestissä. Yhdysvaltain olympiakarsinnoissa vuoden 1988 olympiakisoihin Berkoff ui "Berkoff Blastoff" -tyylillään sukeltamalla mahdollisimman pitkään 100 metrin selkäuinnin maailmanennätyksen 54,95, jota hän vielä paransi aikaan 54,91. Soulin olympialaisissa 1988 hän paransi alkuerissä maailmanennätyksen aikaan 54,51. Loppukilpailussa toinen pitkäkestoisen sukelluksen taitaja, japanilainen Daichi Suzuki jätti Berkoffin hopealle 0,13 sekunnin erolla Berkoffin jäätyä aikaan 55,18. Pian olympialaisten jälkeen selkäuintisääntöjä muutettiin siten, että sukelluksissa uiminen rajoitettiin kymmeneen metriin (sittemmin rajoitus nostettiin 15 metriin). Berkoff voitti Soulissa olympiakultaa selkäuintiosuuden uimarina 4 × 100 metrin sekauinnissa, jossa Yhdysvallat ui maailmanennätyksen 3.36,93. Berkoff lopetti kilpailemisen Soulin olympialaisten jälkeen mutta palasi kilpailuihin vuonna 1991. Barcelonan olympialaisissa 1992 hän saavutti pronssia 100 metrin selkäuinnissa ajalla 54,78, edellään Kanadan Mark Tewksbury ja joukkuetoverinsa Jeff Rouse. Berkoff sai toisen olympiakultamitalinsa 4 × 100 metrin sekauinnissa mutta ui siinä vain alkuerissä – loppukilpailussa hänet korvasi Rouse. Berkoff valittiin uinnin kansainväliseen kunniagalleriaan (ISHOF) vuonna 2005. David Berkoffin tytär Katharine Berkoff on uinnin olympiamitalisti ja maailmanmestari. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1966 syntyneet Luokka:Elävät henkilöt
Daichi Suzuki

Daichi Suzuki (; s. 10. maaliskuuta 1967 Narashino) on japanilainen kilpauimari. Hän on 100 metrin selkäuinnin olympiavoittaja, jonka käyttämä tapa sukeltaa pitkään johti sääntömuutokseen. Kilpauransa jälkeen Suzuki on toiminut urheilun johtotehtävissä. Suzuki kilpaili ensimmäisen kerran olympialaisissa Los Angelesissa 1984 ja herätti jo tuolloin huomiota tyylillään sukeltaa lähdön jälkeen mahdollisimman pitkään vaikka jäikin B-finaaliin 100 metrin selkäuinnissa, jonka lopputuloksissa hän oli yhdestoista, ja 200 metrin selkäuinnissa, jossa sijoitus oli kuudestoista. Hän ui myös 4 × 100 metrin sekauintiviestissä, jonka loppukilpailussa Japani hylättiin. Suzuki voitti Aasian kisoissa 1986 kultaa 100 metrin selkäuinnissa ja 4 × 100 metrin sekauintiviestissä. Vuonna 1987 hän voitti kultaa universiadeissa 100 metrin ja 200 metrin selkäuinnissa sekä saavutti hopeaa Tyynenmeren-mestaruuskilpailuissa 100 metrin selkäuinnissa. Soulin olympialaisissa 1988 Suzuki voitti 100 metrin selkäuinnissa kultaa uransa ennätysajalla 55,05. Hän voitti 0,13 sekunnin erolla toisen pitkäkestoisen sukelluksen taitajan, yhdysvaltalaisen David Berkoffin, joka oli alkuerissä parantanut nimissään ollutta maailmanennätystä aikaan 54,51. Pian olympialaisten jälkeen selkäuintisääntöjä muutettiin siten, että sukelluksissa uiminen rajoitettiin kymmeneen metriin (sittemmin rajoitus nostettiin 15 metriin). Suzuki sijoittui 4 × 100 metrin sekauinnissa viidenneksi ja 200 metrin selkäuinnin kokonaistuloksissa B-finaalin jälkeen 15:nneksi. Kilpauransa jälkeen Suzuki on toiminut urheilujohtajana, muun muassa Japanin uimaliiton puheenjohtajana. == Lähteet == Luokka:Japanilaiset uimarit Luokka:Japanilaiset olympiavoittajat Luokka:Vuonna 1967 syntyneet Luokka:Elävät henkilöt
Canvas-elementti

Canvas-elementti on HTML5-päivityksen mukana tullut ominaisuus, jota käytetään grafiikoiden piirtämiseen verkkosivuille JavaScriptin avulla. Canvas mahdollistaa vektoripohjaisten grafiikoiden ja animaatioiden luomisen suoraan verkkosivulle ilman erillisiä lisäosia. Canvas-elementti on erityisen hyödyllinen interaktiivisten sovellusten, kuten pelien, visualisointien ja piirto-ohjelmien kehittämisessä. === Perusominaisuudet === Canvas-elementti määritellään HTML5-dokumentissa ``-tagilla, johon voi liittää leveys- ja korkeusarvot. Oletusarvoisesti canvas on 300 pikseliä leveä ja 150 pikseliä korkea, mutta sen kokoa voidaan muokata tarpeen mukaan. Esimerkki canvas- elementin luonnista: === Piirtäminen canvakselle === Canvas-elementin sisältöä voidaan hallita JavaScriptin avulla. Piirtäminen alkaa viittaamalla canvas-elementtiin ja sen 2D-piirtokontekstiin: var canvas = document.getElementById('minunCanvas'); var context = canvas.getContext('2d'); Tämän jälkeen kontekstia voidaan käyttää erilaisten piirto-operaatioiden suorittamiseen, kuten suorakulmioiden, ympyröiden ja viivojen piirtämiseen sekä kuvien renderöintiin. Esimerkkinä punaisen suorakulmion piirtäminen: context.fillStyle = "#FF0000"; context.fillRect(30, 30, 50, 50); === Edistyneet ominaisuudet === Canvas tukee myös edistyneempiä grafiikkatekniikoita, kuten liukuvärejä, kuvioita, muunnoksia ja kompositointia. Lisäksi canvaksen sisältöä voidaan muokata pikselitasolla, mikä mahdollistaa monimutkaiset kuvanmuokkaustoiminnot. Esimerkkinä, kuinka piirretään canvakselle 500x400 pikselin sinisen ympyrän vihreällä reunuksella: context.beginPath(); context.arc(250, 200, 100, 0, 2 * Math.PI, false); // x, y, säde, alkukulma, loppukulma context.fillStyle = 'blue'; context.fill(); context.lineWidth = 5; context.strokeStyle = '#003300'; context.stroke(); === Yhteensopivuus ja suorituskyky === Canvas-elementtiä tukevat kaikki modernit selaimet, kuten Google Chrome, Firefox, Safari, Opera ja Microsoft Edge. Suorituskyky on yleensä hyvä, mutta monimutkaisissa animaatioissa ja suurilla piirtomäärillä on suositeltavaa optimoida koodia ja käyttää tehokkaita piirtoalgoritmeja. == Lähteet == Luokka:JavaScript
Brétigny-sur-Orgen junaonnettomuus

Brétigny-sur-Orgen junaonnettomuus tapahtui 12. heinäkuuta 2013 kello 17.11, kun SNCF:n operoima matkustajajuna 3657 suistui raiteiltaan Brétigny-sur-Orgen asemalla ja törmäsi asemalaituriin. Onnettomuudessa menehtyi seitsemän ihmistä ja loukkaantui 428. Juna 3657 oli lähtenyt Gare d’Austerlitzin asemalta kello 16.53, ja sen oli määrä saapua Limogesiin kello 20.05. Junassa oli 385 matkustajaa. Onnettomuus tapahtui junan lähestyessä Brétigny-sur-Orgen rautatieasemaa 31 kilometrin päässä Pariisista etelään, ja nopeutta sillä oli 137 kilometriä tunnissa. Juna suistui raiteilta noin 200 metrin päässä asemasta, minkä jälkeen se törmäsi asemalaituriin. Useiden silminnäkijöiden mukaan juna hajosi kahteen osaan. SNCF:n puheenjohtajan mukaan junan kolmas ja neljäs vaunu suistuivat raiteilta ensin. Onnettomuuden jälkeen kuolleiden joukossa kerrottiin olleen noin 80-vuotias pariskunta, 19-, 23-, ja 60-vuotiaat mieshenkilöt, sekä iältään tunnistamaton nuori nainen. Kuolleista neljä oli asemalaiturilla. Lisäksi 70 ihmistä loukkaantui, heistä yhdeksän vakavasti. 227 ihmistä sai pintanaarmuja. Onnettomuuden aiheutti kahden raiteen yhdistävä levy, jonka yksi ruuvi oli irronnut ja kolme muuta löystynyt. Tämän vuoksi levy oli päässyt kääntymään. Raiteiden kunto oli tarkistettu kahdeksan päivää ennen onnettomuutta, mutta vikaa ei oltu löydetty. Onnettomuuden seurauksena SNCF:n manageri sai syytteet kuolemantuottamuksesta, mutta syyte kohdistettiin myöhemmin SNCF:n yhtiölle. Vuoden 2022 oikeudenkäynnissä julkinen syyttäjä vaati 450 000 euron sakkoja, ja 26. lokakuuta 2022 yhtiö sai 300 000 euron sakot. SNCF:n mukaan raiteilla ollut vika oli huomaamaton. == Lähteet == Luokka:Onnettomuudet Ranskassa Luokka:Vuoden 2013 junaonnettomuudet
Mia Leivo

Mia Leivo (s. 1971 Tampere) on pitkän linjan laulaja. Hän asuu Ylöjärvellä. Vuosina 1997 - 2017 hän opiskeli laulua eri opettajien (Arto Nieminen, Tapio Selin, Tapio Julku, Maria Pirttikangas, Juhani Markola) johdolla. Lisäksi hän opiskeli Ikaalisten aikuiskoulutuksen järjestämässä Artistikoulutuksessa, josta valmistui vuonna 2000 sekä Ideasta estradille -koulutuksessa vuonna 2004. Vuonna 2001 Leivo osallistui Kiuruveden Vihreitten Niittyjen Toivo Kärki -laulukilpailuun ja voitti naisten sarjan (silloin nimellä Mia Pihkala), ja oli sen jälkeen yli 10 vuotta Kiuruveden iskelmäkonserttien kantavia voimia. Vuonna 2001 hän voitti myös Iskelmän SM:n Kultainen Mikrofoni -kilpailun. Hän osallistui Seinäjoen Tangomarkkinoiden laulukilpailuun useita kertoja. Finaalissa hän on ollut neljä kertaa, paras sijoitus 2. oli 2017, jolloin hän oli myös yleisön suosikki. Seuraavana vuonna Leivo osallistui Voice of Finland-kilpailuun, jossa hänet nähtiin televisiossa ääni ratkaisee-vaiheessa. Loistava laulaja -kilpailun +45v -sarjassa hän sijoittui toiseksi 2018 ja voitti 2019. Suomen Huippuartisti-laulukilpailun hän voitti 2021. Vuosina 2006-2008 Leivo lauloi Iisalmen Kulttuurikeskuksen konserteissa Muistojen kultaama 30-luku sekä Sodan ja rauhan sävelet. Konserttisarja jatkui 50 - 70-luvun musiikilla vuosien 2009-2012 aikana. == Levytyskappaleet == Säv. Toivo Kärki, ellei toisin mainita. Ensilevytyksissä on merkintä * CD On elon retki näin 1 ja 2 (2010) Kärki 2015, s. 941 * Ikuinen liekki * * Uskoako silmiin * * Heijaa heijaa tuuditan * Sinikellojen häät (kokonaan) * * On elon retki näin (yhdessä Saija Varjuksen ja Kaija Pietilän kanssa) * Nimetön valssi * Sulle laulan vain * * Viimeinen viesti CD Metsän lumo (2019) * Metsän sävel * * Kulje metsään * * Viikonloppu erämökillä * Haavekeinu * * Sininen hetki * Saloseutu (yhdessä Raimo Salon kanssa, säv. Kaj Chydenius) CD Karjalan lapsia (2021) * Karjalan lapsia (yhdessä Raimo Salon kanssa) * Kotiseudulle tiedä en mä vertaa * Kevät Karjalassa * Kiitehen joutsen * * Kaunis Karjalan maa * * Runon ja rajan tie CD Tangomarkkinat 21 (2008) * Tule luoksein iltarusko (säv. Ari Mannelin) CD Tangomarkkinat 2010 * Särkyneen toiveen katu (säv. Harry Warren) CD Huippuartistien joulu (2021) * Talven ihmemaa (säv. F. Bernard) CD Huiput ja huippuartistit (vol.1) (2022) * Miten voi (Theme from Mahogany, säv. M. Masser) Singlet * Rakasta rakkain (säv. Esko Koivumies) * * Kyynelhelmet (säv. Veli-Matti Karén) (2024) * == Viitteet == Luokka:Suomalaiset laulajat Luokka:Vuonna 1971 syntyneet Luokka:Elävät henkilöt